**Balıkəsir ili** — Türkiyənin Mərmərə və Egey bölgələrində il. İldə on doqquz ilçə var. 2008-ci il əhali sayına görə 1, 1 milyon şəxslə Türkiyənin ən sıx 17-ci ilidir. Sahəsi 14,5 min km²-dir. İnzibati mərkəzi Balıkəsir şəhəridir. Qərbi, cənub-şərqi və şərqi dağlıqdır (Kaz d.– 1774 m).

Məlumat
-------

İlin bir qismi Mərmərə regionunda, bir qismi Egey regionundadır. Balıkəsirin həm Mərmərə dənizinə, həm də Egey dənizinə sahili var. Ərazisinin səthi çay dərləri ilə kəskin parçalanmışdır. Balıkəsir Ağ dəniz iqliminin təsiri altındadır; yayı quraq və isti, qışı soyuq və qarlı keçir. Yağıntının illik miqdarı 500–1000 mm. Çayları: Gönən, Qocaavşar və s. Böyük gölü Masyasdır. İqtisadiyyatını mədən sənayesi, zeytun istehsalı (Türkiyə üzrə 45%), heyvandarlıq (qoyun, keçi, kəl) təşkil edir. Turizm inkişaf
etmişdir. Faydalı qazıntıları: bor duzu, dəmir, qurğuşun, sink, manqan, daşduz, volfram, molibden, liqnit, mərmər. 

Tarixdə ümumiyyətlə *Misya* və *Qarasi* adlarıyla bilinən Balıkəsir bölgəsi, zamanla Roma, Bizans, Anadolu Səlcuqlu, Qarasi Bəyliyi və Osmanlı suverenliyində qalmışdır. İlin əsas dolanışıq qaynağı əkinçilik və heyvandarlıq olub bamya, börülce, qovun, zeytun, zeytun yağı, pendir kimi zirai məhsulları ilə ayrıca daha çox yerli turizmdə qarşıya çıxan sahil qəsəbələriylə məşhurdur.

Bu gün ildə bir çox ilk və orta dərəcəli məktəb var. Balıkəsir ilindəki ən köhnə təhsil müəssisələri olan mədrəsələr Fateh Sultan Məhəmməd dövründə qurulmuşdur. Medrəsələrin sayı zamanla artmış, bunun yanında məktəblər də qurulmuşdur. Ildəki Balıkəsir Universiteti isə 11 iyul 1992-cu il tarix və 21281 saylı Rəsmi Gazete-də nəşr olunan 3837 saylı Qanun gereğince qurulmuş və 1 yanvar 1993-cu ildə hüquqi statusunu qazanmışdır.

Mədəniyyət
----------

 *Əsas məqalələr: Balıkəsir regional xalq oyunları, Balıkəsir nəğmələri, və Balıkəsir mətbəxi*

İstinadlar
----------

1. ↑  archINFORM (alm.). 1994.
2. ↑  Population of provinces by years - 2000-2018. Turkish Statistical Institute.
3. ↑  Azərbaycan Milli Ensiklopediyası (25 cilddə). 3-cü cild: Babilistan – Bəzirxana (25 000 nüs.). Bakı: "Azərbaycan Milli Ensiklopediyası" Elmi Mərkəzi. 2011. səh. 123. ISBN 978-9952-441-07-9.

Həmçinin bax
------------

| ⛭Türkiyənin inzibati bölgüsü |
| --- |
| Türkiyə regionları | Aralıq dənizi regionu • Cənub-şərqi Anadolu regionu • Mərkəzi Anadolu regionu • Egey regionu • Qara dəniz regionu • Mərmərə regionu • Şərqi Anadolu regionu |  |
| Türkiyə illəri | Adana • Adıyaman • Afyonkarahisar • Ağrı • Aksaray • Amasya • Ankara • Antalya • Ərdəhan • Artvin • Aydın • Balıkesir • Bartın • Batman • Bayburt • Bilecik • Bingöl • Bitlis • Bolu • Burdur • Bursa • Çanaqqala • Çanqırı • Çorum • Dənizli • Diyarbakır • Düzcə • Elazığ • Ərzincan • Əskişəhər • Ədirnə • Ərzurum • Girəsun • Gümüşxanə • Hakkari • Hatay • İğdır • İsparta • İstanbul • İzmir • Qəhrəmanmərəş • Karabük • Karaman • Kastamonu • Kayseri • Kırıkkale • Kırklareli • Kırşehir • Kilis • Kocaeli • Konya • Kütahya • Malatya • Manisa • Mardin • Mersin • Muğla • Muş • Nevşəhər • Niğde • Ordu • Osmaniyə • Qars • Qaziantep • Rizə • Sakarya • Samsun • Siirt • Sinop • Sivas • Şırnak • Təkirdağ • Tokat • Trabzon • Tuncəli • Şanlıurfa • Uşak • Van • Yalova • Yozğad • Zonquldak |

Xarici keçidlər
---------------

* T.C. Balıkesir Valiliği
* Balıkesir Büyükşehir Belediyesi
* Balıkesir İl Kültür ve Turizm Müdürlüğü